བྱིས་པ་ཞིག་ཐོག་མར་ཐོན་པ་ན་ནང་ལ་འགྲོ་མི་ཤེས་པ།བཙོག་མི་ཤེས་པ།ལྷམ་སྒྲོག་མདུད་མི་ཤེས་པ།སྣབས་དང་མི་གཙང་དོར་མི་ཤེས་པ།དཔེ་ཁུག་འཁུར་མི་ཤེས་པའི་ཚད་རེད།དེའི་སྐབས་ནན་གྱིས་སློབ་ཁྲིད་ག་གེ་མོ་ཞིག་བྱས་ཀྱང་བྱིས་པའི་སེམས་ལ་འགྲོ་བ་ཕར་ཞོགཐ་ན་དེ་ནས་བཟུང་སློབ་གྲྭ་ལ་མི་དགའ་བ།དགེ་རྒན་ལ་སྡང་བ་ཞིག་ཏུ་འགྱུར་བས་སྐབས་ཐོག་དེར་སློབ་ཁྲིད་བྱེད་རྒྱུ་གཙོ་བོ་མ་བྱས་པར་དགའ་བ་སྐྱེད་སྲིངས་བྱེད་རྒྱུ།ཡང་ན་སློབ་ཁྲིད་བྱེད་སྐབས་ཀྱང་རྩེད་མོ་དང་དགོད་བྲོའི་ལམ་ནས་བྱེད་པ་ལས་ཨུ་ཚུགས་དང་ནན་གྱིས་བྱས་ན་བྱིས་པའི་སེམས་ཀྱིས་དང་ལེན་མི་བྱེད་པ་རེད།དེ་བས་ང་ཚོ་དགེ་རྒན་གསུམ་རེས་མོས་ཀྱིས་ཉི་མ་གཉིས་རེ་ལ་དགེ་རྒན་གཅིག་འཁོར་ཏེ་བྱིས་པ་ཚོའི་ཁ་སྣ་དང་།མི་གཙང་དོར་བ།འགྲོ་འདུག་ལ་བདག་བྱས་པ་ཡིན།བྱིས་པ་ནི་མི་ཆེ་དང་མི་འདྲ་བར་གློ་བུར་དུ་ལངས་ནསངའི་གཅིན་ཤོར་གྲབས་འདུགཅེས་བཤད་མ་ཐག་གཅིན་ཀྱང་དེ་མ་ཐག་ཏུ་རྐང་སྣམ་ནང་དུ་ཤོར་འདུགདེ་མིན་བྱིས་པ་རྣམས་སྤྱོད་ཁང་ནང་དུ་འགྲོ་སྐབས་རྐང་སྣམ་མར་བརྫེས་ཏེ་པུས་ཁུག་ཏུ་ཕུད་དེ་འགྲོ་རུ་མ་བཅུག་ཚེ་རྐང་སྣམ་ནང་དུ་མི་གཙང་བ་དོར་འགྲོ།